Shane Williams

Chwaraewr Rygbi'r Undeb i dîm y Gweilch a chyn-chwaraewr rhyngwladol dros Gymru  yw Shane Mark Williams (ganed 26 Chwefror 1977). Mae'n chwarae fel asgellwr fel rheol, ond gall chwarae fel mewnwr neu fel maswr. 

Ganed ef yn Abertawe, a bu'n chwarae rygbi i dîm Castell Nedd cyn ymuno a'r Gweilch. Enillodd  ei gap cyntaf dros Gymru mewn gêm yn erbyn yr Eidal yn 2000, pan sgoriodd gais.

Yn ystod Pencampwriaeth y Chwe Gwlad yn 2005, roedd yn rhan o'r tîm Cymreig a gyflawnodd y Gamp Lawn, gan sgorio cais yr un yn erbyn yr Eidal, yr Alban a Lloegr. Dewiswyd ef i fynd i Seland Newydd gyda'r Llewod yr un flwyddyn. Sgoriodd bum cais mewn gêm yn erbyn Manawatu.

Yn ystod Pencampwriaeth y Chwe Gwlad 2008, sgoriodd ddau gais yr un yn erbyn yr Alban a'r Eidal a chais yn erbyn Iwerddon; y cais yn erbyn Iwerddon oedd y 40fed iddo ei sgorio i Gymru, yn ei roi yn gydradd a Gareth Thomas fel y sgoriwr uchaf i Gymru. Yng ngêm olaf y bencampwriaeth, yn erbyn Ffrainc, sgoriodd gais arall i dorri'r record. Ar ddiwedd y gystadleuaeth, enwyd ef yn chwaraewr y bencampwriaeth.

Enillodd yr anrhydedd o fod yn Personoliaeth Chwaraeon Cymreig y Flwyddyn BBC Cymru yn 2008. Daeth ei gais yn erbyn yr Alban yn gêm gyntaf Pencampwriaeth y Chwe Gwlad 2009 a'i gyfanswm i 45 cais.

Cyhoeddodd Shane y byddai'n ymddeol ar ddiwedd cystadleuaeth Cwpan y Byd 2011.  Sgoriodd dri cais yn y gystadleuaeth gan symyd y cyfanswm o nifer o geisiau a sgoriodd dros Gymru i 57.  Dywedodd ei gyd-chwaraewr Jamie Roberts ei fod yn tybio mai Shane Williams oedd chwaraewr mwyaf cyffrous ei genhedlaeth.Erthygl Golwg360 - Shane Williams: arwr chwedlonol

Mae Shane yn siarad Cymraeg yn rhugl ac mae wedi ymddangos mewn sawl rhaglen ar S4C, gan gynnwys Clwb Rygbi Shane.

Chwaraeodd ei gem olaf dros ei wlad yn erbyn Awstralia yn Stadiwm y Mileniwm ar 3 Rhagfyr 2011.  Sgoriodd ei 58fed cais dros Gymru yn eiliadau olaf y gem.

Ymunodd Shane Williams â thîm cyflwyno Y Clwb Rygbi Rhyngwladol ar S4C ar gyfer Pencampwriaeth y Chwe Gwlad yn 2012Gwefan S4C.

 Record Pwyntiau 

  Clwb 
TîmTymorGemauCeisiauTrosiadauGôl GosbGôl AdlamCyfanswm PwyntiauCastell Nedd1997-9811100051998-992615100771999-002817000852000-013015395903322001-0233000152002-033120000100Cyfanswm1297140590612Gweilch2003-04135000252004-052110000502005-06133000152006-072114010732007-08166000302008-09189010492009-10173000152010-1183000152011-1214310017Cyfanswm14157102293Mitsubishi Dynaboars2012-1510600030Cyfanswm368123102974

 Rhyngwladol 
TîmGemauCeisiauCyfanswm PwyntiauCymru8758290Gemau Llewod Prydain ac Iwerddon7630Gemau Prawf Llewod Prydain ac Iwerddon4210Cyfanswm9866330

Cyfeiriadau

Categori:Chwaraewyr rygbi'r undeb o Gymru
Categori:Chwaraewyr undeb rygbi rhyngwladol Cymru
Categori:Genedigaethau 1977
Categori:Pobl o Abertawe
Categori:Pobl addysgwyd yn Ysgol Dyffryn Aman